
Praefatio» 


IVTonstrorum  duplicium  verticibus  inter  se  iunc torum  titulo  ea  complector,  in  quibus  foe- 
tus cluo  magis  minus  ve  perfecti,  ceterum  ubique  separati,  capitibus  a superiore,  posteriore, 
anteriore  parte,  aut  a latere  inter  se  cohaerent.  Suadente  111.  Rudolphio  praeceptore  maxime 
colendo,  omnia  huius  generis  monstra,  quorum  notitia  ad  me  pervenit,  collegi,  ex  iisque  dis- 
sertatiunculam  hanc  composui.  Monstris  huius  generis  usque  adhuc  a variis  auctoribus  ex- 
hibitis duo  adieci  nova,  quae  et  describenda  et  delineanda  111.  Rudolphius  musei  universitatis 
Berolinensis,  in  quo  servantur  Director  benevole  mihi  permisit.  Finem  tandem  huius  libelli 
animadversiones  quaedam  de  monstrorum  perfecte  duplicium  ortu  constituunt.  Quae  cum  pu- 
blici iuris  faciam  a lectoribus  benevolis  peto,  ut  indulgenter  diiudicent,  animoque  reputent, 
a iuvene  esse  conscripta  in  litteris  adhuc  tirone. 


I 


Caput  L 
* 

De  monstris  duobus  perfecte  duplicibus  diverso  modo  iunctis, 

Monstra  haec  quamvis  ratione  copulationis  valde  diversa,  uno  capite  complector,  et  quod 
utriusque  speciei  unum  tantum  exemplum  adest,  et  utroque  de  monstro  pauca  tantum  narrata 
sunt,  ut  superfluum  mihi  videatur,  singulis  capitibus  ea  percensere.  ' 

Casus  primus  ab  Albrechto  \)  exhibitus,  gemellas  die  vigesimo  nono  mensis  de- 
cembris anni  millesimi  septingentesimi  tricesimi  tertii,  Pleyder.sheimii  ditionis  Moguntinae 
patre  Annio,  matre  Gertruda  Kleinis  natas  refert.  Mense  Martio  anni  MDCCXXXIV,  integrae 
adhuc  valebant.  Capita  eo  modo  inter  se  iuncta  erant,  ut  vertice  alterum  alterius  bregma- 
ti dextro  adhaereret,  rectus  igitur  hoc  capitum  concursu  angulus  formaretur.  2).  Infantis 
cuiusque  facies  cum  alterius  occipite  unam  superficiem  fecit,  quo  factum  £st,  ut  prona  iace- 
ret  altera,  cum  altera  supinum  teneret  situm. 

Monstrum  secundum  praecedente  haud  minus  rarum,  adeoque  haud  minus  perfec- 
tum a Sebastiano  Munstero  relatum,  apud  varios  auctores  5)  descriptum  atque  depictum  in- 


1)  Commere.  Iitterar.  noric.  1754.  p.  321.  tab.  IX  f.  IO. 

2)  Vitio  typographico  apud  MecKelium  de  duplicitate  montrosa,  Halae  et  Berolini  1817.  fol. 
p.  yt.  legitur  alterius  infantis  verticem  alterius  bregmati  sinistro  iunetam  fuisse,  in  Anatoruiae 
patliologicae  tom.  II.  p.  61.  probe  memoratum  est. 

3)  Parve.  Oeuvre?.  sixieme  ediiion  a Paris  1607.  I.  fol.  1010. 

Ioli.  Georg.  Schenbii.  Monstrorum  liistoria  memorabilis.  Francof.  1609.  p.  120. 

Uliss  Aldrovyandi,  Monstrorum  historia  Bononiae  164:.  fol.  p.  6>'8. 

/ 

Fortunati  Lyceti  de  monstris,  ex  recens.  Gcrh.  Blasii.  Amstelodami  i66f . 4.  p.  77  et  iOfi 
Conrad  Lycosthenis  Prodigiorum  et  0‘ tentorum  clironicon.  Basileae  1777.  fol.  p.  S°5 • 

Meekel  de  dupl.  monst.  p.  91.  Palh.  Anat,  Bd,  2.  p,  61. 

venimus.  Mense  Septembri  anni  MCCCCXCV,  inpagoBristant  qui  a Vormatia  haud  longe  abest, 
Miinsterus  puellas  duas  vidit  decem  armorum,  frontibus  ita  connatas,  ut  disiungi  nequiverint. 
Mortua  altera,  altera  quamvis  operatione  separata,  ex  operationis  sequelis  tamen  diem  obiit. 
Plura  de  hac  formatione  monstrosa  dicere  non  audeo,  cum  omnia  sint  quae  Miinsterus  retu- 
lit. Ex  icone  patere  videtur,  puellas  cute  tantum  inter  se  cohaesisse.  Cum  vero  imago  aci 
naturam  delineata  non  sit,  et  operatio  exitum  letalem  habuerit,  de  hac  re  certo  iudicari  non 
potest. 


Caput  secundum. 


Monstra  verticibus  ita  connatis  ut  rectam  lineam  forment* 

Mccltelius  i)  de  hac  monstrorum  specie  pauca  tantum  disseruit.  Rara  quidem 
haec  fabrica  monstrosa  usque  adhuc,  tamen  tria  exempla,  ea  quidem  humani  generis  prae- 
buit, quibus  quartum  sub  finem  huius  capitis  ipse  adieci.  Everhardus  Hornius  2)  descri- 
ptionem, imaginemque  pueri  bene  ceteroquin  formati,  in  summo  vertice  verum  caput  alterum 
gerentis,  in  collum  brevi  tumore  finitum,  abiens  dedit.  Patre  Hannay  matre  Noohi  mense 
Maii  anni  MHCCLXXXIII  puer  natus  erat.  Mater  triginta  ^nnos  nata,  dum  gravida  fuerit, 
monstro  capite  duplice  praedito  se  perterritam  fuisse  dixit. 

Secundo  aetatis  anno  viperae  morsu  puer  interfectus  est.  Quae  vivus,  quae  mor- 
tuus facta  sectione  maxime  memorabilia  praebuit  paucis  hic  refero.  Capite  alterutro  rudius 
attacto  accessorium  lacrymas  profundebat,  lac  sugente  puero,  subridebat,  salivam  copiosio- 

A 

rem  mittebat,  dormiente  puero  accessorii  capitis  oculi  saepe  patebant,  rotabantur,  in 

nullum  tamen  obiectum  figebantur.  Maxilla  inferior  parva  quidem,  tamen  mobilis,  nulla 

♦ 

arteriarum  temporalium  pulsatio,  venae  autem  superficiariae  admodum  conspicuae.  Quo 
magis  a normali  capite  accessorium  recedebat  eo  imperfectius  apparuit.  Ossificatio  completa 


l)  de.  dupl.  monst.  p.  90  u.  91.  Path.  Anat.  B,  2.  p.  58-60. 

a)  Pliilosoph.  transact.  1790.  p.  296.  non  verum  1791,  p.  299.  uti  a Mechelio  de  dupl,  monSt.  p.  90,  et 

Patii,  Anat.  13,  2,  p.  53.  citatur. 


erat,  nisi  quod  in  superiore  ossis  frontalis  accessorii  capitis  margine  fontiaili  aliquid  simile 
aderat.  Nulli  ossium  cranii  ubi  cum  normali  uniuntur,  pars  neque  aucta  neque  imminuta. 
Ossa  frontalia  et  parietalia  utriusque  capitis  ad  verticem  formandum  sese  non  arcuabant,  sed 
distabant  et  linea  recta  capitis  perfecti  ossa,  in  imperfecti  eodem  modo  distantium  spatia 
immittebantur.  Facie  caput  alterum  ad  alterius  latus  dextrum  spectabat,  ita  ut  linea  recta  e 
naso  capitis  alterius  ducta,  in  alterius  aurem  dextram  veniret.  Ossa  frontalia  perfecti  capitis 
inter  imperfecti  os  frontis  et  parietale  dextrum  posita  erant,  ita  ut  sutura  frontalis  capitis 
minoris,  in  maioris  dextram  suturae  coronalis  partem  veniret.  Meatus  auditorius  capitis  ac- 
cessorii nullus;  foramen  lacerum  in  uno  tantum  latere  adeoque  angustum,  ut  venam  iugulareni 
transmittere  non  posset.  Foramen  magnum  perinde  angustum,  processibus  condyloideis  de- 
stitutum. Nulla  vertebra  cervicalis. 

Petrus  Sannius  i)  die  XIV  mensis  Novembris  anni  MDCCLII.  mulieri  integrae  ae- 
tatis multiparae  opem  obstetriciam  tulit.  Partus  difficilis,  mater  sesquihora  post  par- 
tum mortua  quamvis  exploratione  post  partum  statim  instituta,  nulla  neque  vaginae, 
neque  uteri,  laesio  mechanica  potuisset  cognosci.  Foetus  gemelli  feminei  ambo,  capitibus 
concreti,  praeterea  omnino  separati  et  perfecti,  haud  multo  ante  partum  mortui  erant.  Duo 

funiculi  umbilicales.  Caput  uti  in  casu  ab  Homio  descripto  alterum  alteri  incumbebat. 
« 

Cutis  in  irtroque  capite  ubique  mobilis  nusquam  mutata  e capite  altero  in  alterum 
transiit.  Ossium  disquisitio  anatomica  instituta  non  est,  tactu  quantum  cognosci  potuit, 
eodem  modo  ut  in  Homii  monstro  sibi  erant  iuncta. 

Tertius  huius  monstrositatis  casus  a Kleinio  c)  descriptus  atque  imagine  illustratus 
est.  Bollii  regionis  Goeppingensis , uxor  tibialium  textoris  pauperis  viginti  quatuor  annos 
nata,  bene  formata  atque  valens  graviditate  prima  gaudebat.  Venter  iusto  longe  amplior,  in 
regione  umbilicali  durities  qitaedam  magna  praeternaturalis ; et  sensus  quidam  in  utraque 
coxendice  per  hebdomades  tres  anxietate  eam  implevit.  Die  decimo  quinto  mensis  Aprilis 
anni  MDCCXCIX,  sexto  graviditatis  mense,  cum  gravi  onere  pressa  de  monte  descenderet, 
fragorem  in  abdomine  subito  sensit,  et  abhinc  doloribus  vehementissimis  in  vesicae  et  ossis 


0 Von  einer  raoHstrosen  Zvyillingsgeburc  in  dea  Abliandlungen  aus  der  Na  turges  cliicli  te  u.  s.  \r.  in 
den  Schriften  der  Harlemmer  Gesellschaft.  Leipzig  1775.  8 B.  1.  p.  282  tab.  VIII.  f.  2. 

2)  Besclireibung  zweier  mit  den  Wirbeln  verwaclisener  Kinder  in  Dr.  Tr.  Harles  lahrbiichern  der 
deutsclien  Medicin  n.  Chirrurgie.  Niirnberg  ig 15.  p,  17-25.  E.  III,  Heft.  I. 

Salzburger  Medicin.  Zeitung  1799  B.  2.  no.  40,  p.  272. 

Meckel  d.  d.  m.  p.  91.  P.  A.  E.  2.  p,  60. 

sacri  regione,  cruciabatur.  Die  decimo  septimo  eiusdem  mensis  sub  diluculo  velamenta  cp.iae 
ovum  constituunt  crepuerunt,  et  liquor  amnii  largissima  quantitate  profundebatur.  Genu 
prolapsi  postquam  repositio  frustra  tentata,  pedesque  ad  exitum  erant  perducti,  foetus  magna 
vi  inlucem  editus  est.  Quanta  vero  circumstantium  erat  admiratio,  cum  caput,  alterum 
priori  adhaerens  et  totus  deinde  foetus  insequeretur.  Uterque  vivebat.  Funiculi  umbilicales 
duo  in  unam  placentam  solito  haud  maiorem,  sed  separati  transibant.  Puelli  bene  praeterea 

formati,  verticibus  ita  erant  coniuncti,  ut  lineam  rectam  formarent.  Ungues  iam  evoluti, 

lanugine  infantes  obducti  erant.  Foetuum  binorum  a calce  primigeniti,  ad  eandem  pueri 
aetate  minoris  partem,  longitudo  pollicum  Parisiensium  erat  viginti  sex.  binorum  pondus 
libras  tres  et  uncias  decem  aequabat.  Primigenitus  pollicem  dimidium  longior  erat,  praeterea 
latior,  et  fortior  minore  aetate.  Testes  in  utroque  in  abdomine  etiamnum  iacebant,  maior 
motus  alacriores  ed  dit.  Ambostatim  post  partum,  sicut  paululum  ante  simul  obitum  flebant. 
Cum  fasciis  alligaretur  alter,  liic  tantum  lacrymas  profundebat,  et  ingemuit,  quamvis  utrius- 
que  foetus  facies  distorqueretur.  Horas  sexaginta  quatuor  vixerunt,  maior  minore  hora 
dimidia  diutius  vixit.  Alter  ad  alterius  latus  sinistrum  spectabat.  In  utroque  ossa  cranii  non 
ad  verticem  formandum  sese  arcuabant,  sed  absque  fere  omni  fornice  sibi  invicem  iungebantur 
Ossa  frontalia,  angulus  anterior  et  superior  ossium  bregmatis  capitis  alterius  magnopere  a se 
invicem  distabant,  et  in  spatia  ossium  eorundem  alterius  capitis  eodem  modo  distantium 
immittebantur.  Praeterea  posterior  ossium  parietalium  pars  in  utroque  capite  sutura  sagittali 
iuncta  erat,  quare  occipita  omnino  normalia  apparebant.  Ossium  frontalium  in  dextra  parte 
cum  ossibus  parietalibus  dextris  iunctura  normalis,  ossium  parietalium  angulus  frontalis  non 
versus  axin  flectebatur,  sed  recta  directione  inter  capitis  alterius  ossa  distantia  pergebat. 
Ossa  parietalia  dextra  ambo  fere  omnino  plana,  ceteris  tamen  aliquantum  fornicis  erat.  Ossa 
frontalia  capitis  alterius,  inter  alterius  os  frontale  et  parietale  sinistrum  posita  erant.  Ubique 
suturae  dentatae  inter  bina  capita,  nusquam  fonticuli  vestigium.  Utrumque  caput  proprio 
gaudebat  encephalo  in  spatium  triangulum  coacto,  ita  ut  encepbalum  quodque  in  sinistro 
cranii  latere  iaceret,  et  apice  obtuso  alterius  encephali  basin  attingeret.  Cuiusque  cerebri 
apex  obtusus  ad  dextrum  sui  capitis  latus  pressus  observabatur.  Bina  encephala  processu 
quodam  falciformi  ab  angulo  superiore  occipitis  capitis  alterius  oriundo,  ad  eundem  alterius 
capitis  locum  obliqua  transeunte  directione,  e dura  meninge  encephalorum  sibi  adiacentium 
constituto,  separata  erant.  Ex  iis  quae  de  hoc  monstro  modo  dicta  sunt,  facile  apparet, 
capita  eodem  modo  ut  in  Homii  et  Samnii  casibus  alterum  alteri  fuisse  superposita,  eo 
tamen  discrimine,  quod  foetus  alterius  facies  non  ad  dsxtrum,  uti  in  illorum  monstris,  sed 


ad  sinistrum  alterius  latus  spectavit,  linea  igitur  recta  e naso  alterius  ducta  in  alterius  aurem 
sinistram  incidit,  et  ossa  frontalia  alterius  inter  alterius  os  parietale  et  frontale  sinistrum 
posita  fuerunt,  cum  in  illorum  monstris  inter  os  frontale  et  parietale  dextrum  posita  fuerint, 
et  linea  a naso  alterius  deducta  in  alterius  aurem  dextram  venerit, 

Quartum  huius  monstrorum  speciei  exemplum  in  museo  universitatis  Berolinensis 
servatur  i).  Anates  geminae  funibus  umbilicalibus  duobus  placentae  singulae  adhaerent.  Ana- 
tis in  sinistro  tabulae  latere  iacentis  maxilla  superior  fissa  2);  huius  latus  dextrum  perfecte 
tantum  formatum  dependet,  sinistrum  ex  parte  tantum  formatum  cum  dextra  maxillae  supe- 
rioris capitis  perfecti  basi  iuncta  est.  Capita  eodem  fere  modo  uti  in  Kleinii  casu  sibi  invi- 
cem iuncta  sunt.  Facie  altera  ad  alterius  latus  sinistrum  spectat,  ita  quidem,  ut  rostri  cul- 
men capitis  perfecti,  imperfecti  latus  sinistrum  in  forma  crucis  transeat.  Caput  perfectum, 
si  supra  ponas,  maxilla  inferiore  imperfecti  oculum  sinistrum  obtegit,  cum  vero  caput  im- 
perfectum supra  posueris,  huius  maxilla  inferior,  oculi  sinistri  capitis  perfecti  canthum  inter- 
num liaud  vero  oculum  ipsum  obtegit.  Capitis  perfecti  oculus  dexter  sinistro  imperfecti  ad- 
iacet,  quare  primo  adspectu  unius  capitis  oculi  esse  videntur.  Eodem  modo  in  latere  oppo- 
sito capitis  perfecti  oculus  sinister,  dextro  imperfecti  adiacet.  Cutis  et  cranium  in  ea  capi- 

tum parte  quae  inter  quatuor  oculos  -posita  est,  deest,  ergo  Hemicephala, 

Communia  huius  monstrorum  speciei  haec  sunt: 

1.  Capita  ita  alterum  alteri  superimposita  su  t,  ut  lineam  rectam  forment. 

2.  Amborum  capitum  facies  unam  supefirciem  non  formant,  sed  altera  ad  alterius  latu» 
spectat. 

3.  Ossa  craniorum  ad  verticem  formandum  non  arcuantur,  sed  distant,  et  alteriui 
capitis  ossa,  in  altterius  ossium  intervalla  immittuntur. 

4.  Cutis  ubique  mobilis  nusquam  mutata  e capite  altero  in  alterum  transit. 

5.  Ossa  Craniorum  eo  modo  inter  se  iuncta  sunt,  ut  alterius  ossa  frontalia  bina  intcy 
alterius  os  frontale  et  parietale  eiusdem  lateris  posita  sint. 

6.  Encephala  dura  matre  separata  sunt. 

7.  Foetubus  duobus  perfectis  duo  sunt  funiculi  umbilicales. 

8-  V ita,  animique  facultatibus  uterque  infans  propriis  gaudet. 

9.  Monstra  huius  speciei  mascula  foemineis  saepius  occurrunt. 


1)  Yid.  tab.  IV. 

t)  Cum  rictu  lupino  haud  dubie  comparari  pGtest. 

Caput  tertium* 


De  monstris  occipite  inter  se  iunctis. 

De  hac  monstrorum  specie  Meckelius  i)  unius  tantum  exempli  ab  Hemeryo  traditi 
mentionem  facit,  notatque  hoc  monstro  transitum  parari  a monstris  perfecte  duplicibus  dorso 
concretis,  ad  eam  fabricam  monstrosam,  qua  foetus  duo  summo  tantum  vertice  confluxerunt, 
de  qua  fusius  modo  egi.  Praeter  casum  ab  Hemeryo  traditum,  et  alium  suo  loco  notandum, 
novum  huius  monstrositatis  exemplum  in  museo  universitatis  nostrae  servatum,  addam, 
quod  ut  describerem,  et  explorationi  anatomicae  subiicerem  IU.  Rudolphius  benevole 
mihi  permisit. 

Casus  primus  ab  Hemeryo  2)  descriptus,  infantes  duos  refert,  vertice  et  occipite 
communi  ita  iunctos , ut  diversae  facies  essent.  Omnes  corporum  partes  praeterea  separatae 
erant,  atque  bene  formatae.  Uterque  ad  vivendum  aptus  videbatur.  Partu  facillimo  pedibus 
alter,  alter  capite  prius  in  lucem  editus  erat.  Quia  e cranio  communi  forsan  suspicari  licuit, 
unum  tantum  adfuisse  encephalum,  baptistes  , qui  ut  singulos  eos  initiaverat,  accusatus  erat. 
Exemplum  huius  speciei  secundum  sceleton  monstri  duplicis  abortu  editi  praebet.  3)  Pollices 
tredecim  alter,  alter  duodecim  longus  erat.  Maioris  caput  in  pectus  dependebat  minoris  in 
latus  dextrum  erat  inflexum.  Minoris  foetus  os  occipitale  retrorsum  reclinatum,  maioris  ossi 
parietali  et  temporali  dextro , huius  capitis  os  occipitale  ossi  parietali  dextro  et  parti  ossis 
parietalis  sinistri  capitis  minoris  iunctum  erat.  Ambo  crania  unum  tantummodocivu  u 
composuerunt. 

Venio  nunc  ad  descriptionem  monstri  in  museo  universitatis  Berolinensis  servati, 
quae  dissertatiunculae  huius  maximam  partem  efficiet.  Museum  nostrum  hoc  monstrum  uti 
iam  complura  gravioris  momenti  casus  Viri  Cei.  Dr.  Borries  litterarum  studio  debet. 

Wersae  ditionis  Tecklenburgensis  pago  Monasteriensis  vici,  uxor  pauperis  cuiusdam 
nomine  Nieendeclter  graviditate  prima  gaudebat.  Media  nocte  inter  diem  septimum  et  octavum 

1)  d.  d.  m,  p.  90,  P.  A.  B.  2.  p.  64. 

2)  Memoives  de  Paris  1705.  Iiist.  p.  39. 

3)  Allgem.  Historie  der  Natur  nebst  einer  Besccreibung  der  Naturalienkammer  des  Ktinigs  v.  Frank- 
reicli.  mit  einer  Vorrede  v.  Dr.  Alb.  v.  Haller.  Ilainburg  u.  Leipzig  1752.  4-  b,  2>  P-  44* 

mensis  Maii  anni  MDCCCXX  cum  dolores  ad  partum  inciperent,  obstetrix  arcessita  est.  Horfi 
sexta  matutina  diei  octavi  hui.  mens,  ruptis  ovi  velamentis  post  sesquihoram  partus  absque 
magno  parturientis  labore  insequutus  est.  Infans  maior  facie  versus  superius  et  tpauxilluni 

ad  latus  sinistrum  spectaverat,  minor  in  dextro  matris  latere  aliquantum  versu9  posteriora  po- 
situs fuerat.  Die  nono  h.  m»  Dr.  Greif  illius  regionis  physicus  infantes  primum  vidit.  Lac 
etiamnum  sugebant,  quamvis  iam  languescerent.  Quotiescumque  vero  fluidi  aliquid  hause- 
runt, ex  orbita  sinistra  capitis  minoris  semper  aliquantulum  prodibat.  Infans  maior  quamvis 
corpore  fortiore  praeditus,  minore  tamen  debilior  erat,  quod  explicari  eo  potest,  quod  inter 
partum  caput  eius  magnopere  vexatum  erat,  unde  magna  in  latere  sinistro  et  in  fronte  sugil- 
latio aderat.  Die  decimo  eiusdem  mensis  liqra  sexta  matutina  infans  maior  diem  obiit,  minor 
eadem  sed  vespertina  huius  diei  hora.  Hic  igitur  horas  quinquaginta  novem  vixit  maiore  ho- 
rarum duodecim  spatio  diutius.  Puerpera  de  doloribus  in  abdomine  et  labio  vulvae  maiore 
sinistro  querebatur,  et  quamvis  febre  afflicta,  tamen  post  aliquot  hebdomades  pristina  gaude- 
bat valetudine.  Huius  monstri  causam  monstri  bicipitis  imaginem  Osnabrugii  visam  qua  dum 
gravida  erat  se  perterritam  fuisse  dixit,  attulit. 

Haec  sunt  quae  Cei.  Borries  cum  111.  Rudolplii  communicavit;  quibus  praemissis 
ad  penitiorem  huius  monstri  descriptionem  transeo. 

Puellae  verticibus  et  occipitibus  ita  coniunctae  sunt,  ut  regiones  quamvis  diversas, 
non  tamen  omnino  sibi  oppositas  spectent.  Ab  anteiiore  parte  si  intuearis,  puella  in  sinistro 
imaginis  latere  depicta,  pollices  quindecim  et  lineas  sex,  in  dextro  iacens  pollices  quatuorde- 
cim  et  lineas  novem  longa  est.  Haec  praeterra  illa  tenuior  et  exilior  labio  leporino  duplice, 
rictuque  lupino  in  sinistro  latere  deturpata  est.  Dextrum  praeterea  faciei  latus  caput  maius, 
totam  faciem  caput  minus  ab  anteriore  parte  adspectum  praebet.  Dextra  maioris  capitis  auris 
in  sublimi,  sinistra  minoris  capitis  iu  profundo  posita  est.  Caput  minus  summa  verticis  parte 
sinistra  dextro  maioris  capititis  occipiti  iunctum  esse  videtur,  quo  fit,  ut  puellae  diversas 
quidem  non  tamen  regiones  omnino  sibi  oppositas  spectent,  sed  sinistra  minoris  capitis  facies, 
dextrae  maioris  propius  accedat,  et  sinus  quidam  inter  ambas  capitum  facies  formetur.  A 
posteriore  parte  sinistram  capitis  maioris  faciem  et  utriusque  capitis  occiput,  sinistram  maio- 
ris aurem  et  binas  minoris,  huius  sinistram  uti  in  adspectu  ab  anteriore  parte  in  profundo 
positam  videmus.  Infantes  lanugine  adime  obducti.  Ungues  in  manibus  duri,  in  pedibus 
nondum  omnino  formati.  Labia  vulvae  maiora  tumida,  nymphae  clitoridesque  valde  pro- 
minentes. Utrique  infanti  funiculus  umbilicalis  proprius.  Capilli  fusci  a capite  altero  in  alte- 
rum nullibi  mutati  transeunt. 

De  ossium  iunctura  et  forma, 

I.  d e maioris  capitis  ossibus. 

Ossa  frontalia  normalia  omnino,  iuncturas  ubique  normales  ineunt# 

Ossa  parietalia  suturam  sagittalem  normalem  constituunt.  Os  par.  sinist.  normale. 
Os  par.  clextr.  magnum  versus  posterius  valde  patens  in  medio  sinuatum,  margine  posteriore 
laterali  longitudine  pollicum  duorum  ossi  frontali  sinistro,  margine  posteriore  superiore  ossi 
parietali  sinistro  capitis  minoris  iunctum  est.  Ubi  ossi  parietali  sinistro  minoris  capitis  adia- 
cet,  os  Wormianuni  oblongum,  angustum  inter  ea  positum  est.  Margine  posteriore  et  infe- 
riore longitudine  pollicis  unius  parti  occipitali  margine  inferiore  interno  ossi  temporali  sui 
capitis  adhaeret. 

Fonticulus  anterior  quadrangularis  adhuc  adest.  In  eo  locos,  ubi  ambornm  capitum 
ossa  parietalia  omnia  conveniunt,  fonticulus  magnus  inter  ea  et  partem  occipitalem  capitis 
maioris  invenitur. 

Os  occipitis  r.nm  partibus  condyloideis,  et  parte  basilari  iuncturas  normales  consti- 
tuit; pars  vero  occipitalis  a statu  normali  magnopere  aberrat.  Cum  partibus  condyloideis 
nondum  concrevit,  quam  peroxinie  tamen  illis  adiacet.  Usque  ad  protuberandam  occipitalem 
sursum  sese  arcuat  inde  vero  retrorsum  reclinatum  ad  caput  minus  descendit.  Hac  ossis  oc- 
cipitalis reclinatione  in  medio  craniorum  cavo  prominentia  formatur,  quae  non  modo  in  basi 
verum  etiam  in  utroque  capitum  latere  eo  quo  os  occipitale  ambitu  patet,  sese  ostendit,  et 
stricturam  quasi  in  medio  craniorum  cavo  communi  format.  Magnam  craniorum  baseos  par- 
tem haec  pars  occipitalis  constituit.  Hoc  modo  ceteris  ossibus  iuncta  est:  in  latere  sinistro 

primum  ossi  parietali  et  temporali  sui  capitis,  deinde  postquam  versus  caput  minus  sese  re- 
clinavit, margine  sinistro  posteriore  laterali  longitudine  pollicum  trium  ossi  parietali  dextro 
capitis  minoris,  margine  posteriore  inferiore  margini  lambdoideo  sinistro  ossis  occipitis  et 
superiori  partis  squamosae  ossis  temporum  sinistri  capitis  minoris;  in  latere  dextro  primum 
parti  condyloideae,  parti  mastoideae  ossis  temporum  dextri,  et  margini  lambdoideo  ossis  pari- 
etalis dextri  sui  capitis,  margine  posteriore  dextro  ossi  frontali  sinistro  capitis  minoris.  Haec 
igitur  maioris  capitis  pars  occipitalis  partibus  condyloideis  eiusdem  ossis,  ossibus  temporali- 
bus et  parietalibus  sui  capitis,  osse  parietali  clextro  , occipitali,  temporali  et  frontali  sinistro 
minoris  capitis  circumdatur.  In  media  baseos  prominentia  ubi  ad  caput  minus  sese  reflectit 

aliquantulum  tamen  versui  dextrum  maioris  capitia  latu3  spatium  triangulum  in  os  nondum 
mutatum  apparet, 

II,  De  minoris  capitis  o s s i b ia  s. 

Ossa  frontalia  pauxillum  tantum  sutura  frontali  inter  se  cohaerent,  mox  vero 
finduntur  et  os  parietale  sinistrum  inter  se  recipiunt.  Os  fr.  dextrum  magnitudine  et  forma 
normali  margine  coronali  ossi  parietali  dextro,  margine  vero  interno  margini  coronali  ossis 
parietalis  sinistri  adnectitur.  Os  fr.  sinistrum  permagnum  versus  sinistram  et  posteriorem 
partem  valde  patens,  superficiem  magnam  constituit;  margine  interno  eidem  ossis  eiusdem 
lateris  dextri  Longitudine  linearum  duarum,  et  margini  temporali  ossis  parietalis  sinistri,  mar- 
gine posteriore  laterali  ossi  parietali  dextro  capitis  maioris  longitudine  pollicum  duorum, 
margine  posteriore  inferiore  maioris  capitis  ossi  occipitali  reclinato,  margine  inferiore  interno 
longitudine  pollicis  dimidii  partis  squamosae  ossis  temporum  sinistri , et  alae  magnae  ossis 
sphoenoidei  valde  parvae  sui  capitis  confinis  est.  Reliquae  huius  ossis  iuncturae  normales 
sunt.  Notandum  est  etiam,  orbitalem  huius  ossis  partem  una  eademque  fere  directione 
atque  frontalem  pergere,  et  pauxillum  tantum  retrorsum  introrsumque  flecti;  unde  orbita 
parva  bulbusque  oculi  hac  etiam  minor. 

Ossa  parietalia  valde  memorabilia J imprimis  sinistrum,  forma  fere  rhomboidali 
gaudet.  Angulo  sphoenoidali  ad  anteriorem,  occipitali  retrorsum,  frontali  dextrorsum,  ma- 
stoideo sinistrorsum  spectat.  Angulo  occipitali  fonticulo  inter  ossa  qnatuor  parietalia  posito 
cuius  mentionem  iam  supra  fecimus,  frontali  ossis  parietalis  cum  frontali  dextro,  mammillari 
ossis  frontalis  sinistri  cum  ossis  parietalis  dextri  maioris  capitis,  sphoenoidali  ossis  frontalis 
dextri  cum  sinistro  loco  coniunctionis  adiacet.  Margine  coronali  ossis  frontalis  dextri,  tem- 
porali ossis  frontalis  sinistri  margini  interno,  margine  sagittali  eidem  ossis  parietalis  dextri, 
margine  lambdoideo  cognomini  ossis  parietalis  dextri  maioris  capitis  confinis  est.  Os  parietale  dex- 
trum magnum  retrorsum  valde  patet  cum  osse  frontali  dextri  et  parietali  sinistri  lateris  iuncturas 
normales  constituit;  margine  vero  posteriore  capitis  maioris  parti  occipitali  reclinatae,  mar- 
gine inferiore  margini  lambdoideo  dextro  ossis  occipitis  et  parti  squamosae  ossis  temporum 
sui  capitis  adnectitur. 

Ossis  occipitis  situs  aliquanto  detortu3  apparet.  Latere  enim  dextro  oblique 
sursum  flectitur,  margine  lambdoideo  dextro  ossi  parietali  dextro,  margine  vero  lambdoideo 
sinistro  uti  iam  in  maioris  capitis  ossium  descriptione  notavimus,  parti  huius  capitis  recli- 
natae confinis  est. 


03  temporum  sinistrum  exiguum  tantum,  partis  squamosae  margine  anteriore  alae 
magnae  ossis  sphoenoiclei,  anteriore  et  superiore  ossi  frontali  sinistro  sui  capitis,  margine 
posteriore  parti  occipitali  maioris  capitis  reclinatae  proximum  est. 

Ala  magna  ossis  sphoenoklei  sinistri  parva,  margine  anteriore  externo  03si  fron- 
tali sinistro  margine  posteriore  et  superiore  parti  squamosae  ossis  temporum  eiusdem  laterii 
vicina  est. 

De  encephalis. 

Ut  encephalorum  imago  satis  clara  in  animo  potuisset  effingi  icone  opus  fuis3et. 
Encephala  vero  tam  mollia  erant  et  putredine  corrupta,  ut,  quamvis  calvaria  remota  per  duos 
mense3  spiritu  vini  rectificatissimo  sint  tractata  cum  e craniorum  cavo  auferrentur,  parum 
abfuisset  quin  dilapsa  sint.  Quae  tamen  gravioris  momenti  sunt  e baseos  craniorum  imagine 
cognosci  poterunt.  Calvaria  remota,  quod  ex  ossium  descriptione  iarn  patuit,  visum  est 
unum  tantum  binis  craniis  cavum  nullo  septo  osseo  interposito  divisum  formari.  Nullus 
tamen  anatomica  exploratione  encephali  alterius  in  alterum  transitus  animadverti  potuit,  sed 
ubique  pia  meninge,  in  plurimis  locis  etiam  dura  binorum  encephalorum  substantiae  a sc 
invicem  sunt  separatae. 

De  durae  meningis  processibus. 

Processus  falciformis  capitis  maioris  sub  sutura  sagittali  usque  ad  fonticulum  inter 
qnatnor  ossa  parietalia  positum  pergit.  Minoris  capitis  processus  falciformis  suturam  sagit- 
talem non  sequitur,  sed  in  media  ossis  parietalis  sinistri  superficie  interna  ab  angulo  anteriore 
usque  ad  eius  marginem  posteriorem,  ubi  ab  osse  parietali  dextro  Capitis  maioris  recedit,  transit 
et  in  finem  processus  falciformis  capitis  maioris  incidit.  In  posteriorem  processus  falciformis 
capitis  minoris  partem,  ubi  ad  ossis  parietalis  sinistri  marginem  posteriorem  pervenit,  alius 
durae  matris  processus  incidit,  qui  ab  ossis  parietalis  dextri  maioris  capitis  sinu,  (cuius  iam 
supra  mentionem  fecimus)  et  ossis  petrosi  margine  superiore  (ubi  huius  superficies  anterior 
cum  posteriore  convenit)  simul  cum  dextro  tentorii  cerebelli  capitis  maioris  latere,  originem 
ducit,  in  interna  ossis  parietalis  dextri  capitis  maioris  superficie  pergit,  donec  in  minoris 
capitis  processum  falciformem  angulo  acuto  incidit.  Hoc  processu  encephali  capitis  maioris 
haemisphaerimn  dextrum  a sinistro  capilis  minoris  separatur.  Alitis  durae  matris  processm- 
in  latere  sinistro  in  promientia  ossis  occipitalis  capitis  maioris  reclinati  tamquam  processus 

falciformis  maioris  capitis  prolongatio  oritur,  et  donec  in  mediam  tentorii  cerebelli  capitis 
minoris  partem  posteriorem  incidit,  retrorsum  pergit.  Hoc  processu  posterior  $erebelli  capitis 
maioris  superficies  a lobo  posteriore  hemisphaerii  dextri  capitis  minoris  separatur.  E latere 
sinistro  cerebelli  capitis  minoris  in  basi  cranii  falx  quaedam  durae  matris  oritur,  directione 
obliqua  retrorsum  abit,  et  in  dextro  foraminis  magni  capitis  maioris  latere  evanescit.  Dextrum 
cerebelli  capitis  maioris  latus  ab  hemisphaerio  sinistro  cerebri  capitis  minoris  hoc  pariete 
separatur,  attamen  in  inferiore  tantum  parte  cum  non  multum  inter  ea  sit  immissa.  In  hoc 
loco  tantum  alterius  encephali  substantia  ab  altero  nonnisi  pia  matre  separatur. 

De  encephalis  ipsis. 

1.  de  maioris  capitis  encephalo. 

Lobi  anteriores  situm  normalem  tenent.  Lobus  posterior  sinister  valde  longus 
apice  acuto  finitur,  lobus  posterior  dexter  parvus  basi  lata  ossi  parietali  dextro,  apice  sellae 
turcicae  adiacet.  Cerebellum  forma  oblonga  sed  angusta  versus  minoris  capitis  latus  dextrum 
retrorsum  valde  patet,  ibique  superficiei  internae  posteriori  lobi  posterioris  dextri  cerebri 
capitis  minoris,  et  lateri  posteriori  sinistro  cerebelli  capitis  minoris  adiacet,  a quibus  tamen 
ubique  dura  matre  interiacente  separatur,  superficie  sinistra  hemisphaerio  eiusdem  lateris 
cerebri  sui  capitis,  superficie  dextra  lobo  posteriori  sinistro  cerebri  capitis  minoris  confinis 
est  et  ab  hoc  tantum  in  basi  falce  quadam  a dextro  cerebelli  capitis  minoris  oriunda  ali- 
quantulum separatur.  Pia  mater  tamen  ubique  inter  binorum  capitum  encephala  interposita, 
quare  neutrius  encephali  substantiae  in  alterius,  substantiam  transitus  cognosci  potuit. 

2.  de  minoris  capitis  encephalo. 

Lobi  anteriores  parvi  quidem  situm  tamen  normalem  tenent.  Lobus  posterior 
dexter  perlongus  sed  angustus,  in  superiore  tentorii  cerebelli  superficie  retrorsum  usque  ad 
finem  ossis  parietalis  dextri  patet,  ibique  cerebello  capitis  maioris,  dura  tamen  interposita 
matre,  adiacet.  Lobus  posterior  sinister  permagnus  latusque,  retrorsum  usque  ad  tentorium 
cerebelli  capitis  maioris  extenditur,  et  magna  ex  parte  in  huius  capitis  osse  occipitali  reclinato 
positus  est;  superficie  posteriore  dextra  dextrae  cerebelli  capitis  maioris,  sinistra  posteriori 
lobi  dextri  posterioris  capitis  maioris  confinis  est.  In  huius  encephali  cerebello  integre  adhuc 
servato  haemlsphaeria  bina  cum  verme  admodum  erant  manifesta. 

De  encephalis. 

Utriusque  encephali  nervos  fere  omnes  invenimus. 

Inter  maioris  capitis  nervos  olfactorii  putredine  destructi  sunt.  In  latere  sinistro 
in  eo  loco,  ubi  nervus  glossopharyngeus,  vagus  et  accessorius  Willisii  duram  matrem  perforant, 
duo  tantum  nervuli  admodum  tenues  apparent,  in  latere  dextro  vero  nervi  tres  permagni 
sunt.  Reliqui  huius  capitis  nervi  omnes  sat  magni  et  distincti  sunt.  Inter  minoris  capitis 
nervos  olfactorios  nullos,  trochlearem  et  hypoglossum  in  dextro,  abducentem  in  sinistro  latere 
tantum  vidimus.  Reliqui  huius  capitis  nervi  omnes  adsunt. 

Vasorum  sanguiferorum  in  utraque  medulla  oblongata  arteriae  vertebrales,  basilares 
et  profundae  cerebri  distingui  tantum  possunt. 

Cetera  omnia  putredine  destructa. 

Casus  hic  haud  dubie  inter  maxime  memorabiles  locum  meretur,  non  solum  quia 
formationem  monstrosam  rarissimam  praebet,  verum  etiam  quia  solito  aliquantum  plura  de 
iis  quae  ante  et  post  partum  evenerunt  relata  sunt,  quia  mater  vivens  adhuc,  illius  regionis 
medico  Dr.  Greif  ad  novas  observationes  ansam  praebebit,  quamnam  si  iterum  conceperit 
prolem,  an  gemellos,  an  monstrum  duplex,  an  unicum  tantum  infantem  edet. 

Communia  huius  monstrorum  speciei  multa  statui  nequeunt,  cum  in  duobus  tantum 
casibus  ossium  iunctura  indicata,  et  tantummodo  in  monstro  modo  descripto  encephala,  ex- 
plorata sint.  Haec  tantum  statuere  audeo : 

1. )  Foetus  bini  occipitibus  inter  se  nectuntur,  quare  ad  regiones  contrarias  spe- 
ctant. 

2. )  Alterius  capitis  os  occipitale  retroflectitur,  ut  cum  altero  capite  se  iungat. 

3. )  Sua  cuique  foetui  vita  atque  mens  propria.  Haec  saltem  uti  thesis  praecedens 
duobus  exemplis  firmata  est. 

Cum  ad  omnem  monstrorum  duplicium  seriem  respicimus,  ad  nostram 
speciem  proxime  transitum  parari  videmus  monstris  illis,  ubi  foetus  duo  occipite  et  dorso 
inter  se  cohaerent.  Primum  huius  monstrositatis  exemplum  a Casparo  Pecero  de 
Terrascopia  traditum  apud  Sclienhium,  1)  Lycetum,  2)  Aldrowandum  3)  et  Lycosthenem  4) 

1)  h c.  p.  5f. 

2)  1.  c.  p.  79. 

3)  1.  c.  p.  638. 

4)  b C,  p.  596. 

depictum  videmus , occipite  collo  et  sitperiore  thoracis  parte  foetus  inter  se  iuncti  erant; 
secundum  casum  a Condamineo  visum  atque  depictum  Meckelius  i)  narrat;  foetum 
masculum  alterum,  alterum  muliebrem  occipite  et  toto  dorso  usque  ad  columnae  vertebralU 
finem  inter  se  cohaesisse* 

Monstrorum  series  magis  etiam  imperfecta,  quae  uti  Meckelius  2)  narrat  ad  nostram 
etiam  transitum  parat,  ea  est:  ubi  foetus  duo  pectoribus  et  capitibus  conduxerunt,  capita 

magis  minusve  perfecta,  facie  plerumque  altera  perfecta  magna  et  lata,  alterius  tantum  indicio 
in  parte  faciei  perfectae  opposit3,  praedita  sunt*  Cum  vero  mea  mens  sit  de  monstris  duplicibus 
verticibus  tantum  inter  se  iunctis  disserere,  de  illi.3  monstris  taceo  cum  praeterea  Meckelius  in 

libro  de  duplicitate  monstrosa  praestantissimo  5)  fusius  de  iis  ioquutus  sit*  Eadem  qnoque  de 
ea  monstrorum  duplicium  fabrica  monstrosa  valent,  ubi  capita  duo  magis  minusve  perfecta 

lateraliter  sibi  apposita,  osse  occipitali  singulo  singulae  columnae  vertebrali  iunguntur* 

De  toto  monstrorum  genere  quod  usque  adhuc  tractavi,  communia  haec  etiarnnum 
notanda  sunt* 

1)  In  omnibus  huius  generis  monstris  de  quibus  accuratiora  quaedam  relata  sunt,  suui 
cuique  infanti  erat  funiculus  umbilicalis* 

2)  Sua  porro  cuique  vita  et  mens  propria* 

5)  Inter  monstra  sex  quorum  sexus  notatus  est  foeminei  quatuor  masculi  duo  erant,  qua- 
re hoc  genere  lex  ab  Hallero  4)  posita  a Meckelio  5)  confirmata:  monstra  duplicia  foe- 
minea  masculis  longe  saepius  occurrere  stabilitur,  quamvis  haud  ita  numero  distent  uti 
Hallerus  Meckeiiusque  in  tota  monstrorum  duplicium  serie  generatim  observarunt*  6) 


1}  d.  d.  m.  p.  89.  P.  A.  B.  2,  p.  62 
2)  d,  d.  m.  p.  90. 

;)  d.  d m.  p.  67.  sqq. 

4)  Descriptio  foetus  bicipitis  ad  pectora  connati  Honnoverae  1759.  4»  p.  14 

5)  d.  d.  m.  p.  14 

6)  Hallerus  inter  monstra  bicorporea  bicipitia  quadraginta  duo,  feminea  reperit  triginta,  mascula 
noveni,  duo  in  quibus  uterque  sexus  aderat.  Meckelixxs  inter  monstra  octoginta  vario  modo  du- 
plicia feminea  sexaginta,  mascula  viginti  invenit. 

Caput  quartum. 


Quaedam  de  monstrorum  perfecte  duplicium  formatione. 

Multis  forsan  mirum  videbitur,  quod  tale  opus  aggressus  sum,  cum  thema  difficil- 
limum maiorem  in  variis  doctrinis  cognitionem  exigat,  quam  ut  tiro  in  litterarum  commodum 
edere  possim.  Ne  vero  censeant  quaeso,  in  animo  me  habere  commentarium  magnum  et  pro- 
lixum de  hac  re  conscribere,  sed  de  ea  re  paucis  tantum  disserere  mea  mens  est,  an  monstra 
perfecte  duplicia  e duorum  germinum  coalitu,  an  ex  unius  tantum  embryonis  lymphae  plas- 
ticae energia  insto  maiore,  originem  ducant.  Longe  etiam  absum,  ut  credam,  sententiam  a 
me  defendendam  argumentis  mox  proponendis  aclfatim  probatam,  et  explicatam  fore,  attamen 
liaec  argumenta  gravioris  momenti  mihi  esse  videntur,  quam  ut  supervacuum  esse  credam, 
paucis  ea  commemorare  iis  supersedeo  quae  ad  historiam  formationis  monstrorum  pertinent, 
et  ad  Hallerum  i)  lectores  remitto  qui  ea  diligentissime  collegit,  Winslovius  c)  primum, 
deinde  Hallerus  5)  monstrorum  duplicium  originem  e duorum  embryonum  coalitu  initio 
omnino  separatorum  negarunt.  C.  Fr*  Wolfius  4)  et  novissimis  temporibus  Meckelius  5)  ar- 
gumentis compluribus  eorum  theoriam  probare  et  stabilire  studuerunt.  Cum  ante  biennium 
111.  Rudolpliii  de  anatomia  pathologica  praelectionibus  interfui,  huius  praeceptoris  maxi- 
me venerandi  institutiones  iam  eo  animum  meum  adverterunt,  quo  minus  monstrorum  per- 
fecte duplicium  ortum  e lymphae  plasticae  unius  tantum  embryonis  energia  iusto  maiore  de- 
duci posse  crederem,  et  nunc  etiam  Halleri,  Wolfii,  Meckeliique  de  hac  re  libris  lectis,  argu- 
mentis pro  et  contra  duorum  embryonum  coalitum  iterum  atque  iterum  perpensis,  huic  ta- 


1)  Operum  anatomici  argumenti  minorum  toni  III.  Lausanae  1760-  4.  p.  132.  adnoto  tantum  ab  Aris- 
totele in  quarto  de  generatione  animalium  capite  de  monstrorum  ortu  dissertum  esse,  non  vero 
in  vigesimo  quarto  uti  apud  Hallerum  in  1,  c.  legimus,  et  a Plutarcho  in  quinto  de  placitispliilo- 
sophorum  libro  Empedoclis  sententias  relatas  esse,  non  verum  in  libro  septimo  uti  ab  Hallero  etiam 
citatum  est, 

2)  Memoires  de  1’Academ  1754. 

9)  Operum  anatom.  argum.  minor  tom.  III.  p.  157. 

4)  de  ortu  monstrorum  in  nor.  commeat  Academ.  scientiar  Petropolit.  tom  XVII,  Petropoli  i/7J»4 
Tlieor.  generat,  edit  nor.  lial.  ad  Sal.  1754.  8.  p.  204. 

P.  A.  B.  1. 


5) 

men  veterum  sententiae  ab  antiquissimis  incle  temporibus  ad  Winslovium  usque  et  Hallerum 
ab  onmibus  probatae  quamvis  dubius  saepius  haeserit  animus,  accedo.  Quibus  praemissis,  ad 
ea  transeo,  qua  de  causa  embryonum  coalitus  adversariorum  argumenta  huic  theoriae  refutan- 
dae parum  sufficere  credam,  quae  eorum  argumenta  lustrando  nunc  explicare  teutabo. 

Argumenta  quo  coalitus  adversarii  utuntur  haec  sunt: 

1).  In  monstris  duplicibus  senrper  eiusdem  systematis  partibus  binos  foetus  inter  se 
necti,  musculis,  cute,  r.ervis  etc. , adeoque  regularem  partium  evolutionem  fieri,  ac  si 
ex  uno  germine  uterque  foetus  exortus  6it.  Wolfius  et  iam  ante  eum  Hallerus  hanc  regula- 
rem partium  evolutionem  fieri  posse  negarunt,  ubi  foetus  duo  antea  omnino  separati  concre- 
verint, non  fieri  posse  dixerunt  ut  alterius  foetus  viscera  eadem  alterius  partibus  interiacentibus 
deletis  instinctu  quodam  quaesiverint,  accidere  interdum  debuisse,  ut  alterius  pulmo  alterius  hepati, 
vena  arteriae,  trachea  oesophago  etc*  iuncta  inventa  sint.  Haec  sane  ibi  accidere  debuissent,  ubi 
embryones  duo,  quorum  organa  iam  erant  formata  concreverunt;  talem  vero  sententiam  de- 
fendere non  animus  mihi  est,  sed  si  in  monstrum  duplex  germina  duo  coalescere  debent,  hoc 
tantum  in  primo  formationis  tempore  fieri  potest,  et  nonne  hoc  tempore,  ubi  nullo  adhuc  funda- 
mento solido  gaudent,  sed  in  fluida  tantum  materie  constant,  si  causa  aliqua,  quam  equidem 
explicare  nequeo,  alterum  altero  iusto  propius  accessit,  inter  se  iungi  et  intime  adeo  misceri 
poterunt,  ut  ex  iis  embryones  duo  magis  minusve  inter  se  cohaerentes  formarentur ? Non- 
dum de  organorum  cona-etu  hic  res  agitur,  nulla  enim  iam  sunt  organa  quae  concrescere  pos- 
sint, sed  tantummodo  de  materiarum  mucosarum  intima  mistura,  quibus  nonnisi  futurae  per- 
fectionis germina  insunt. 

II. )  Pullos  gemellos,  a Wolfio  in  ovo  per  sex  dies  incubato,  magnitudine  normali,  ovum 
totum  omnino  implentes  adeoque  sibi  confines,  ut  deficiente  omnino  amnio  superficie  anteriore 
se  tangerent,  non  inter  se  concrevisse.  Casus  hic  vero  solummodo  concretui  embryonum,  ubi 
iam  organa  formata  sunt,  contrarius  est,  tunc  demum  cum  organa  cum  artus  sese  iam  for- 
massent  pulli  se  tetigerunt,  tunc  vero  tempus  in  quo  coalescere  adhuc  potuissent  iam  dudum 
erat  praeterlapsum;  primo  initio  satis  cuique  spatii  erat,  ut  a se  invicem  remoti  embryones 
potuissent  formari, 

III. )  De  omnibus  monstris  duplicibus  funiculum  umbilicalem  unicum  nuntiatum  esse. 
Hoc  vero  argumentum  falsum  esse  e dissertationis  huius  decursu  satis  iam  elucet.  Hallerus  i) 


i)  1,  c.  p.  73. 

imo  monstrum  duplex  capite,  thorace  et  abdomine  ad  umbilicum  usque  coalitum  venis  um- 
bilicalibus duabus,  in  duas  transeuntibus  placentas  commemorat. 

IV. )  Rarissime  in  monstris  duplicibus  sexum  utrumque  occurrere,  cum  tamen  in  gemellis 
liaud  adeo  raro  occurat.  Meckelius  i ) omnes  huiusmodi  casus  suspectos  reddere  conatur. 
Quamvis  infitari  nori  possim,  plurima  horum  monstrorum  exempla  non  multum  fidei  mereri, 
casus  tamen  a Condamineo  relati  et  alii  in  quo  Lemeryus  partes  genitales  viriles  uterumque 
invenit,  cuius  Hallerus  2)  mentionem  fecit  veritas  omnino  non  posse  negari  mihi  videtur. 
Monstra  vero  duplicia  non  quidem  rara,  gemellis  tamen  longe  rariora  rarissime  sexum  utrum- 
que praebere,  mirum  nemini  videri  potest,  cum  animo  reputet,  in  gemellis  etiam  unum  tantum 
sexum  duobus  longe  saepius  occurrere.  Putemus  vero  etiam  nullum  utriusque  sexus  in 
monstris  duplicibus  exemplum  usque  adhuc  visum  fuisse,  nonne  ipso  germinum  coalitu  atque 
mistione  intima  explicari  poterit,  ita  embryones  formatos  esse,  ut  nulla  sexuum  diversitas  facta 
sit,  si  naturae  ipsi  placuisset  alium  alio  sexu  donare  cum  separatus  se  uterque  formasset. 

V. )  In  extremis  salamandrarum  corporum  partibus  amputatis,  loco  quatuor  digitorum  quinque 
redire  et  e quoque  polypi  dissecti  frusto  polypum  novum  priori  imo  foecundiorem  fieri,  satis  no- 
tumest.  Haecsifieri  possunt  inquit  Meckelius  nonne  etiam  ex  embryone  in  infimo  formationis  loco 
adhuc  detento  polypo  longe  etiam  imperfectiore  duo  poterunt  formari  embryones,  qui  tamen 
magis  minusve  inter  se  cohaerent  quia  in  uno  loco  ab  ovo  separabantur?  Multum  quidem  ob- 
servatio haec  ad  confirmandam  theoriam  qua  monstra  duplicia  ex  unius  embryonis  lymphae 
plasticae  vi  iusto  maiore  oriri  creduntur,  posset  conferre,  eia  salamandris  et  a polypis  ad  mam« 
malia  ad  hominem  conclusio  posset  valere,  si  verum  esset,  embryonem  humanum  in  minore 
organisationis  loco  ac  polypum  versari.  Equidem  ut  huic  sententiae  accedam  animum  meum 
impellere  nequeo.  Embryo  enim  humanus  ab  animali  sanguine  calido  praedito,  totius  orbis 
terrarum  perfectissimo  procreatus,  in  statu  quantumvis  imperfecto  animali  imperfectissimo,  in 
statu  quidem  perfectissimo  longe  est  perfectior.  Quamvis  nulla  organa  formata  in  eo  pessimus 
distinguere  iam  tamen  vis  illi  inest,  qua  ad  posterum  perfectionis  gradum  se  possit  evolvere, 
atque  hanc  ei  inesse  vim  adfatim  ostendit  polypo  longe  eum  esse  perfectiorem.  De  salaman- 
dris vero  quaenovas  corporis  partes  extremas  et  in  iis  digitos  etiam  accessorios  producunt,  eadem 
valent;  salamandra  enim  ab  homine  et  extrema  corporis  pars  a corpore  perfecto  longe  abest. 
VJI,)  Certos  nusquam  fines  statui  posse,  ubi  duplicitas  monstrosa  ex  energia  unius  embryonis 


i)  d.  dpi.  monstr.  p,  21, 
3)  desc.  foet.  bicip.  p.  14. 

iusto  maiore  desinat,  undeque  e duorum  embryonum  coalitu  incipiat,  cum  adeo  sensim  sensim- 
que  a digito  inde  accessorio  usque  ad  monstra  perfecte  duplicia  uno  loco  tantum  inter  se  co- 
haerentia pergat,  ut  nusquam  alterius  finis,  alterius  initium  certo  statui  possit.  Meckelius  in 
libro  de  duplicitate  monstrosa  evincere  haec  conatus  est.  Infitiandum  non  est,  difficillimum 
esse  certos  limites  hic  ducere,  neque  tanta  sum  arrogantia,  ut  credam,  me  hos  posse  statuere; 
attamen  ibi  e duorum  germinum  coalitu  monstra  duplicia  incipere  mihi  videntur,  ubi  organorum 
internorum  et  externorum  duplicationem  simul  oriri  videmus.  Infimum  horum  monstrorum 
locum  ea  tenent,  ubi  cum  extrema  corporis  parte  inferiore  accessoria,  intestinum  rectum  anum- 
que duplicem  invenimus,  quorum  Meckelius  i)  exempla  narrat. 

Sub  finem  huius  dissertatiuqculae  unius  tantum  rei  mentionem  facio  quae  animum 
meum  etiam  impellit,  quo  minu3  theoriae  assentiam  qua  monstra  perfecte  duplicia  ex  unius 
tantum  embryonis  lympha  plastica  luxuriante  oriri  creduntur.  Monstra  sunt  tiiplicia,  quorum 
origo  ex  ea  causa  nullo  modo  derivari  pOc.se  mihi  videtur.  Hallerum  a)  quidem  Meckelium- 
que  5)  omnes  buiusmodi  casus  negare  me  non  fugit,  attamen  mihimet  ipsi  persuasi,  talia 
monstra  dari.  Apud  Schenkium  4)  Aldrcvandum  5)  Lycetum  6)  et  Lycosthcnem  7)  hunc 
casum  descriptum  invenimus  atque  delineatum,  Basileae  anno  MDLiV  catus  domesticus 
catulos  tres  edidit  circa  umbilicum  coniunctos , partu  tamen  enecatos.  Foecundissimum  animal 
postquam  aetatis  annum  octavum  attigisset,  monstra  plerumque  protulit.  Disertis  praeterea 
verbis  notatum  est,  accuratius  exploratione  instituta,  non  funiculi-  umbilicalis  vinculo 
sed  revera  in  matris  ventre  iunctos  fuisse,  imaginemque  ad  naturam  esse  factam;  quare  quin 
res  ita  se  habuerit  non  dubito.  Monstrum  huiusmodi  secundum  Vinariae  in  museo  III.  Fro- 
ripii  vidi.  Sceleton  est  monstri  perfecte  triplicis  8).  Foetus  primus  et  secundus  capite  et 
thorace,  secundus  et  tertius  thorace  inter  se  iunguntur.  Cum  mihi  forsan  parum  fidei  habe- 
atur, huius  rei  testes  Musei  Possessorem,  et  lll.RudoIphium  nomino,  cum  <|uo  una  eram,  cum 
viderem. 


1)  d.  dpi.  mstr.  p.  6j, 

2)  Op.  an.  arg.  min.  tom,  III.  p.  I2i. 

3)  d.  d.  m.  p.  20. 

4)  1.  e.  p.  120. 

5)  1.  c.  p.  658. 

6)  1.  c.  p.  17. 

7)  1.  c.  p.  640. 

8)  num  sit  agninum  an  vitulinum,  certe  dicere  nequeo. 


Explicatio  Tabularum, 


Tab.  I.  Monstri  in  tertio  dissertationis  capite  accuratius  descripti  imago. 

Tab.  II.  Monstri  praecedentis  calvaria  communis  a superiore  adspecta. 

a.  a.,  ossa  frontalia  capitis  maioris. 

b.  b.,  ossa  parietalia  capitis  maioris. 

c. ,  sinus  ossis  parietalis  dextri  capitis  maioris. 

d. ,  fonticulus  inter  ossa  parietalia  et  frontalia  capitis  maioris  positus. 

e. ,  os  Wormianum  inter  os  parietale  dextrum  maioris,  et  sinistrum  minoris  capitis  positum. 

f. ,  fonticulus  magnus  inter  binorum  capitum  ossa  parietalia  quatuor  et  partem  ossis  occipi- 

tis capitis  maioris  positus. 

g. ,  pars  ossis  occipitis  capitis  maioris  modo  nominata. 

h. ,  ossa  frontalia  capitis  minoris. 

i. ,  ossa  parietalia  capitis  minoris. 

Basis  craniorum  interna  cum  durae  matris  processubus. 

A.  A.  A.  A.,  Binorum  craniorum  cutis  reclinata. 

a. ,  crista  galli  maioris  capitis. 

b. ,  spatia  pro  anterioribus  cerebri  maioris  capitis  lobis, 

c. ,  spatia  pro  eiusdem  cerebri  lobis  posterioribus. 

d. ,  spatium  pro  cerebello  capitis  maioris, 

e. ,  crista  galli  capitis  minoris, 

f. ,  spatia  pro  lobis  anterioribus  minoris  capitis. 

g.  spatia  pro  lobis  cerebri  posterioribus  minoris  capitis, 

h. ,  spatium  pro  cerebello  capitis  minoris, 

i. ,  foramen  magnum  capitis  maioris, 
k.,  foramen  magnum  capitis  minoris. 

1.  1.,  latus  sinistrum  tentorii  cerebelli  capitis  maioris. 


h. 

i. 

Tab.  IH. 


b. 

c. 


f. 

g-  g>  g- 


q.  q. 


i»,  m.,  eiusdem  tentorii  latus  dextrum  , et.  origo  processus  durae  matris  illius,  qui  e sinu  ossis 
parietalis  dextri  capitis  maioris  oritur,  lobumque  posteriorem  dextrum  cerebri  capitis 
maioris  a sinistro  capitis  minoris  separat, 
sinus  ille  ossis  parietalis  dextri  capitis  maioris. 

falx  durae  matris  quae  e sinistro  tentorii  cerebelli  capitis  minoris  latere  oritur, 
processus  durae  matris  a maioris  capitis  ossis  occipitalis  latere  sinistro  ad  tentorii  cere- 
belli capitis  minoris  partem  posteriorem  descendens, 
tentorium  cerebelli  capitis  minoris. 

pars  ea  ossis  occipitalis  capitis  maioris,  quae  inter  os  parietale  sinistrum  maioris  et 
dextrum  minoris  capitis  interpositum  est. 
sella  turcica  capitis  maioris, 
sella  turcica  capitis  minoris, 
nefvi  optici  capitis  maioris, 
nervi  oculomotorii  capitis  maioris, 
nervus  trochlearis  lateris  sinistri  capitis  maioris, 
nervi  abducentes  eiusdem  capitis, 
trigemini  eiusdem  capitis, 
facialis  lateris  dextri, 
nerv.  hypoglossus  lateris  dextri. 

nerv.  vagus,  glossopharyngeus  et  accessorius  Willisii  lateris  dextri  capitis  maioris, 
nervuli  duo  parvi  in  sinistro  maioris  capitis  latere  loco  nervorum  glossopharyngei,  vagi 
et  accessorii  Willisii. 
nervi  optici  capitis  minoris, 
nervus  trochlearis  lateris  dextri  capitis  minoris. 

locus,  ubi  maioris  capitis  pars  occipitalis  ad  minoris  caput  sese  reclinat. 

Tab.  IV.  Anates  duae  verticibus  ita  confluentes,  ut  recta  hoc  capitum  concursu  formetur  linea, 
a.,  Cranii  et  cutis  pars  deficiens, 
oculus  dexter  capitis  perfecti, 
oculus  sinister  capitis  imperfecti, 
maxilla  inferior  capitis  perfecti. 

maxilla  inferior  capitis  imperfecti  quae  in  sinistrum  capitis  perfecti  latus  decussatim  transit, 
maxilla  superior  capitis  perfecti. 

maxillae  superioris  capitis  imperfecti  pars  dextra  in  dextro  maxillae  inferioris  sui  capitis 
latere  dependens. 

1).  h.,  Utriusque  anatis  funiculus  umbilicalis, 
i.,  ' velamenta  ovi  communia. 


n., 
o.  o., 
V-> 

q.  q., 
r., 

s„ 
t., 
u.  u., 
V.  v., 
w., 

X.  X., 

y-  y > 

z., 

Io 

2o 

3-  3o 


4-  4o 
5-> 

6.  6.  6., 


b. , 

c. , 

d. , 

e. , 
fo 
§■> 


Curriculum 


Vitae, 


Ego  Ioannes  Csrolus  Leopoldus  Barkow,  die  IV  mensis  Augusti  anni  MDCCXCVTII  natus  sum.  Pater 
tunc  temporis  Tarenti  in  insula  Rugia  sacerdos,  hodie  synodo  Loitziensi  Praepositus,  Sacri  synedrii 
regii  a consiliis,  S.  S.  Theologiae  Dr.  et  praeceptores  domestici  litteris  me  instituerunt.  Paschae 
tempore  anni  MDCCCXV  Gryphiam  me  contuli,  ubi  per  semestre  aestivum  in  suprema  gymnasii 
classe  praeceptoribus  Cei.  Ahlwardt  et  Cei.  Schoemann  gavisus  sum.  Auctumnali  eiusdem  anni  tem- 
pore testimonio  maturitatis  munitum  Universitatis  Gryphicae  Rector  Magnificus  Schildner  in  civium 
academicorum  munerum  me  recepit.  In  hac  universitate  praelectionibus  interfui  Cei.  Parow  de  logice, 
Cei.  Warnekross  de  osteologia,  Cei.  Quistorp  de  rerum  naturalium  historia  generali,  Cei.  Wortberg 
de  mathesi,  111.  de  Weigel  de  encyclopaedia  et  methodologia  medica.  Auctumno  anni  MDCCCXVI 
Rectore  Magnifico  Linck  in  album  universitatis  litterariae  Berolinensis  inscriptus  sum.  Ab  eo  inde 
tempore  lectionibus  interfui:  111.  Knape  de  syndesmologia  et  anthropologia  forensi,  111.  Rudolphi  de 

anatomia  universa,  physiologia,  organis  sensumn,  anatomia  comparata  et  pathologica,  nec  minus  de 
entozoorum  historia  naturali,  Cei.  R.osenthal  de  angiologia  et  neurologia,  nec  minus  de  encephali 
structura  penitiori,  III.  Hermbstaedt  de  chemia  experimentali , Cei.  Linck  de  botanice,  pharmacologia 
et  philosophia  naturali,  Cei.  Lichtenstein  de  zoologia,  Clar.  Klug  de  entomologia,  Cei.  Turte  de 
physice  experimentali,  Beat.  Ruhs  de  historia  veterum  et  recentiorum,  nec  minus  de  antiquitatibus 
Germanorum,  Cei.  Fr.  Hufeland  de  pathologia  generali,  Cei.  Osann  de  materia  medica,  fontibus 
medicatis  et  arte  formidas  conscribendi,  Cei.  Wagner  de  politia  medica,  Cei.  Bernstein  de  acologia, 
Cei.  Kluge  de  arte  obstetricia,  111.  Horn  de  pathologia  et  therapia  speciali  deque  morbis  syphiliticis, 
111.  Graefe  de  chirurgia  speciali,  akiurgia  et  morbis  ossium  dynamicis,  111.  Berends  de  materia  medica 
et  semiotice.  A mense  Octobri  anni  MDCCCXIX.  ut  Sacrae  Maiestatis  Regiae  decreto  satisfacerem 
usque  ad  idem  anni  modo  praeterlapsi  tempus  stipendia  feci.  Semestri  anni  currentis  hiberno  clinica 
chirurgico- ophthalmiatrica  111,  Graefe  et  Cei.  Rust  clinica  medica  111.  Berends  et  Clar.  Neuinann 
frequento. 


Theses  defendendae 


I. 

Imaginationis  maternae  vis  in  foetum  negari  non  potest. 

II. 

Mortis  signum  certum,  nullum  nisi  putredo. 

III. 

Hypochondria  et  Hysteria  unus  idemque  est  morbus. 

IV. 


.Syncb ondrotomia  reiicienda  est. 

Corrigenda 


6.  not.  2.  pro  Chirrurgie  lege:  Chimrgie. 

7.  lin.  12  pro  simul  obitum  lege : obitum  simul, 
g,  — 20  pro  supefirciem  lege : superficiem. 

g — . pro  tantummodocavum  lege:  tantummodo  caviuu. 

g.  not.  3 pro  Besccreibung  lege:  Beschreibung. 

11.  lin.  11  pro  in  eo  locos  lege:  in  eo  loco. 

20  pro  in  alterius,  substantiam  lege:  in  alterius  substantiam, 

15.  — . 27  pro  Pecero  lege:  Peucero. 

— II  pro  commemorare  iis  lege:  commemorare.  Iis 

17.  not.  4 lin.  2 pro  hal  lege:  Hal. 

18.  lin.  5 pro  argumenta  quo  lege:  argumenta  quibus. 

